
	Parlamentul României 

Camera Deputaţilor


COMISIA PENTRU ADMINISTRAŢIE
PUBLICĂ,

            9 februarie 2005

AMENAJAREA TERITORIULUI  ŞI  ECHILIBRU


  Nr.26/39
ECOLOGIC 





                                                 

A V I Z

asupra proiectului de Lege pentru aprobarea Ordonanţei de urgenţă a Guvernului nr.118/2004 privind acordarea unor drepturi salariale personalului Ministerului Administraţiei şi Internelor 


Cu adresa nr.P.L.-X 8 din 7 februarie 2005, Comisia pentru administraţie publică, amenajarea teritoriului şi echilibru ecologic a fost sesizată, în vederea dezbaterii şi avizării, cu proiectul de Lege pentru aprobarea Ordonanţei de urgenţă a Guvernului nr.118/2004 privind acordarea unor drepturi salariale personalului Ministerului Administraţiei şi Internelor.


In şedinţa din 9 februarie 2005, Comisia a examinat proiectul de lege sus-menţionat şi a hotărât, cu unanimitate de voturi, avizarea favorabilă a acestuia, cu următorul amendament:



După art.3 se introduce art.31 cu următorul cuprins: 



“Art.31 – Litera c) a punctului 1 al anexei nr.4 va avea următorul cuprins: 



c) în situaţia în care drepturile salariale prevăzute la lit.a) şi b) sunt mai mici decât cele ce li s-ar cuveni ca poliţişti încadraţi în instituţiile din structura poliţiei pe funcţii similare celor pe care le îndeplinesc la instituţiile unde sunt detaşaţi, cei în cauză pot opta pentru drepturile salariale cuvenite celor încadraţi în unităţile de poliţie. In acest caz drepturile salariale cuvenite conform prevederilor lit.a) se acordă de către unităţile unde sunt detaşaţi, iar diferenţa până la totalul drepturilor salariale cuvenite în calitate de poliţişti se acordă de către unităţile de poliţie. Prin totalul drepturilor salariale se înţelege salariul de bază corespunzător funcţiei de poliţist asimilată, precum şi celelalte sporuri şi indemnizaţii cuvenite în calitate de poliţist, stabilite prin ordin al ministrului administraţiei şi internelor.” 


Motivare: corelarea drepturilor salariale ale personalului detaşat cu cele existente anterior detaşării.


Prin obiectul de reglementare şi conţinutul său, proiectul de lege face parte din categoria legilor ordinare.

